เพิ่งผ่านท่วมมาหมาดๆ อากาศวิบัติต้องรับภัยแล้ง
เพิ่งหายเหนื่อยจากการลุ้นระทึกซุปเปอร์ไต้ฝุ่น มังคุด จะชักพาฝนมาซ้ำเติมน้ำในเขื่อนที่ใกล้ล้นทะลักได้ไม่เท่าไร สำนักงานทรัพยากรน้ำแห่งชาติ (สทนช.) ประกาศเตือนให้เตรียมตัวรับมือภัยแล้งซะแล้ว,ทั้งที่ปีนี้ทั่วไทยเจอฝนอ่วมไปทั่วหน้า มีฝนตกมากกว่าค่าเฉลี่ย 30 ปี (2524-2553) 5%ภัยแล้งจะมาเยือนได้อย่างไร???,แม้ขณะนี้ปรากฏการณ์เอลนีโญจะยังคง สถานะเป็นกลาง แต่ในช่วง ธ.ค.61-ก.พ.62 กรมอุตุนิยมวิทยาคาดว่ามีโอกาสที่จะเกิดเอลนีโญมากขึ้น จะทำให้อุณหภูมิสูงกว่าปกติ และเกิดภัยแล้งขึ้นมาได้ ประกอบกับสถานการณ์น้ำในอ่างเก็บน้ำหลายแห่งยังมีปริมาณน้ำค่อนข้างน้อยต้องรอลุ้นเวลาที่เหลือของฤดูฝนอีกครึ่งเดือนจะมีพายุพัดผ่านประเทศไทยอีกหรือไม่ ถ้าไม่มีสถานการณ์น่าเป็นห่วง,พล.อ.ฉัตรชัย สาริกัลยะ รองนายกรัฐมนตรี รับผิดชอบด้านการบริหารจัดการน้ำของประเทศ กล่าวว่า ปัจจุบันสภาพอากาศแบบพลิกผันมีโอกาสเกิดขึ้นได้บ่อยครั้ง และรุนแรงมากขึ้น อย่างปีนี้ฤดูฝนที่กำลังจะผ่านพ้นไป แม้จะมีฝนตกค่อนข้างมากแต่กลับไม่กระจาย บางแห่งฝนตกหนักจนน้ำล้นอ่างฯ ในขณะที่บางแห่งฝนตกน้อยจนอ่างฯ มีน้ำให้กักเก็บได้น้อยจนน่าใจหาย,สถานการณ์ล่าสุด มีอ่างเก็บน้ำที่มีปริมาณน้ำน้อยกว่า 60% ทั้งสิ้น 143 แห่ง แบ่งเป็นขนาดใหญ่ จำนวน 11 แห่ง และขนาดกลาง 132 แห่ง ในจำนวนนี้มีอ่างเก็บน้ำถึง 36 แห่ง เก็บน้ำได้ต่ำกว่า 30%,ด้วยเหตุนี้จึงสั่งการให้ สทนช.บูรณาการหารือกับหน่วยงานที่เกี่ยวข้องเพื่อวางแผนบริหารจัดการน้ำ และวิเคราะห์ความเสี่ยงพื้นที่ที่อาจจะได้รับผลกระทบ เพื่อวางแผนการจัดสรรน้ำให้สอดคล้องกับปริมาณน้ำต้นทุน โดยให้จัดลำดับความสำคัญของกิจกรรม เริ่มจากน้ำเพื่อใช้ในการอุปโภคบริโภค รักษาระบบนิเวศ การใช้น้ำต้นฤดูฝน น้ำเพื่อการเกษตร และอุตสาหกรรม,ด้าน ดร.สมเกียรติ ประจำวงษ์ เลขาธิการ สทนช. เผยว่า การประชุมครั้งล่าสุด ได้ทบทวนปรับเกณฑ์เฝ้าระวัง อ่างเก็บน้ำในภาคกลางและภาคเหนือใหม่หมด,จากเดิมให้เก็บ กักน้ำไว้แค่ 80% ได้ปรับเพิ่มขึ้นเป็น 95% เพื่อให้เหมาะสมกับสถานการณ์,นอกจากนี้ ได้แจ้งไปยังทุกหน่วยงานที่มีอ่างเก็บน้ำอยู่ในความดูแลของกรมชลประทาน การไฟฟ้าฝ่ายผลิตแห่งประเทศไทย (กฟผ.) กรมพัฒนาพลังงานทดแทนและอนุรักษ์พลังงาน รวมถึงกรมส่งเสริมการปกครองท้องถิ่น ว่าอ่างเก็บน้ำใดที่มีปริมาณน้ำน้อยกว่า 60% ของความจุ ให้แจ้งรายชื่อพร้อมตำแหน่งให้กรมฝนหลวงและการบินเกษตรเข้าทำฝนหลวงได้ตั้งแต่วันนี้จนถึงวันที่ 15 ตุลาคม 2561,เพราะเป็นช่วงที่สภาพอากาศยังมีความชื้นสูง มีโอกาสที่จะได้เม็ดฝนมากักตุนในอ่างเก็บน้ำได้เต็มไม้เต็มมือมากขึ้นภัยแล้งที่กำลังมาจะได้ไม่สาหัสเหมือนที่แล้วๆมา.,ชาติชาย ศิริพัฒน์
เพิ่งหายเหนื่อยจากการลุ้นระทึกซุปเปอร์ไต้ฝุ่น มังคุด จะชักพาฝนมาซ้ำเติมน้ำในเขื่อนที่ใกล้ล้นทะลักได้ไม่เท่าไร  
เอลนีโญ,ภัยแล้ง,บริหารจัดการน้ำ,สภาพอากาศ,ชาติชาย ศิริพัฒน์,เกษตร